钦定古今图书集成/方舆汇编/边裔典/第107卷 > 羽民国
## 钦定古今图书集成/方舆汇编/边裔典/第107卷 > 羽民国

图考

按《山海经海外南经》“羽民国，其为人长头，身生羽。一
曰在比翼鸟东南，其为人长颊，有神人二八连臂，为
帝司夜于此野。在羽民东，其为人小颊赤肩，尽十六
人。”

〈注〉能飞不能远。〈又〉《启筮》曰：“羽民之状，鸟喙，赤目而白首。”〈又〉“当脾上。”正赤也。

《大荒南经》：“大荒之中有羽民之国，其民皆生毛羽。”
按《博物志》：“羽民国，民有翼，飞不远，多鸾鸟，民食其卵。
去九疑四万三千里。”

按：《珍珠船羽》，民国人有翼，飞不远。有兽绿毛似豹，毛
可作笔，名“虎仆毛。”